শোভন চট্টোপাধ্যায়
শোভন চট্টোপাধ্যায় (জন্ম ১৯৬৪) একজন ভারতীয় বাঙালি রাজনীতিবিদ। তিনি সর্বভারতীয় তৃণমূল কংগ্রেসের সদস্য এবং কলকাতার বর্তমান মহানাগরিক। কলকাতা পৌরসংস্থার ২০০০-২০০৫ তৃণমূল বোর্ডে তিনি মেয়র পারিষদ (জল) ছিলেন। শহরের দক্ষিণ শহরতলিতে অবস্থিত বেহালার ১৩১ নং ওয়ার্ড থেকে তিনি নির্বাচিত হয়েছেন। শোভন চট্টোপাধ্যায় ১৯৮৫ সাল থেকে একটানা কলকাতা পৌরসংস্থার পৌরপিতার কার্যভার সামলাচ্ছেন।
কলকাতা মেট্রো
কলকাতা মেট্রো পশ্চিমবঙ্গের রাজধানী কলকাতা ও তার পার্শ্ববর্তী উত্তর ও দক্ষিণ চব্বিশ পরগনা জেলার অংশবিশেষে পরিষেবা প্রদানকারী দ্রুত পরিবহণ ব্যবস্থা। এই নেটওয়ার্কে ২৭.২২ কিলোমিটার পথে ২৪টি মেট্রো স্টেশন বিদ্যমান, যার মধ্যে ১৫টি স্টেশন ভূগর্ভস্থ। কলকাতা মেট্রো নেটওয়ার্কে ৫ ফুট ৬ ইঞ্চি ব্রড গেজ ট্র্যাকে ভূগর্ভস্থ, ভূতলস্থ এবং উড়াল, তিন প্রকার স্টেশনই রয়েছে।